Buček, Jozef, poslanec NR SR (2018-12-13):
Ďakujem pekne, pán predsedajúci. Spoločná správa výborov Národnej rady Slovenskej republiky o výsledku prerokovania zákona zo 4. decembra 2018, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a ktorým sa menia a dopĺňajú niektoré zákony, vráteného prezidentom Slovenskej republiky na opätovné prerokovanie Národnou radou Slovenskej republiky. Predseda Národnej rady Slovenskej republiky rozhodnutím z 12. decembra 2018 č. 1307 pridelil vrátený zákon na opätovné prerokovanie Národnou radou Slovenskej republiky na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Poslanci Národnej rady Slovenskej republiky, ktorí nie sú členmi výborov, ktorým bol vrátený zákon pridelený, neoznámili v určenej lehote gestorskému výboru žiadne stanovisko k vrátenému zákonu, § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Výbor Národnej rady Slovenskej republiky pre obranu a bezpečnosť prerokoval uvedený vrátený zákon 13. decembra 2018, prijal uznesenie č. 169, nesúhlasil s pripomienkami uvedenými v časti V rozhodnutia prezidenta Slovenskej republiky z 12. decembra 2018 č. 4491-2018-KPSR a odporučil zákon schváliť v pôvodnom znení. Ústavnoprávny výbor Národnej rady Slovenskej republiky prerokoval pripomienky prezidenta uvedené v V. časti rozhodnutia prezidenta Slovenskej republiky z 12. decembra 2018 č. 4491-2018-KPSR, prijal uznesenie č. 501 dňa 13. 12. 2018 a odporučil zákon schváliť v pôvodnom znení. Pripomienky prezidenta Slovenskej republiky uvedené v časti V jeho rozhodnutia z 12. decembra 2018 č. 4491-2018-KPSR: 1. Čl. I až III sa vypúšťajú. Nasledujúce články sa primerane prečíslujú. Gestorský výbor odporúča neschváliť. V doterajšom čl. IV sa vypúšťajú prvý bod, šestnásty bod až dvadsiaty prvý bod, dvadsiaty tretí bod, dvadsiaty štvrtý bod, tridsiaty štvrtý bod, tridsiaty šiesty bod až štyridsiaty bod. Doterajšie body sa primerane prečíslujú. Gestorský výbor odporúča neschváliť. 3. Doterajšie čl. V a VI sa vypúšťajú. Nasledujúce články sa primerane prečíslujú. Gestorský výbor odporúča neschváliť. 4. V doterajšom čl. IX sa za slovami „1. februára 2019“ vypúšťa čiarka a slová „okrem čl. I bodu 2 § 4 ods. 1 druhá veta, bodu 5 § 7 ods. 3 časť vety za bodkočiarkou, čl. II bodu 1 § 10 ods. 8 písm. b) časť vety za bodkočiarkou, bodu 7 § 202 ods. 2 poslednej vety časť vety za bodkočiarkou, bodu 9 § 230 ods. 2 písm. i) časť vety za bodkočiarkou a čl. V bodu 3 § 46 ods. 7 časť vety za bodkočiarkou, ktoré nadobúdajú účinnosť 1. januára 2020“. Gestorský výbor odporúča neschváliť. Gestorský výbor prijal odporúčanie pre Národnú radu Slovenskej republiky podľa § 90 ods. 5 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov hlasovať: 1. spoločne o pripomienkach prezidenta Slovenskej republiky pod bodmi 1, 2, 3 a 4 uvedených v IV. časti tejto spoločnej správy s odporúčaním gestorského výboru neschváliť; 2. odporúča Národnej rade Slovenskej republiky predmetný zákon, vrátený prezidentom Slovenskej republiky na opätovné prerokovanie Národnou radou Slovenskej republiky, schváliť v pôvodnom znení. Spoločná správa výborov Národnej rady Slovenskej republiky o prerokovaní zákona zo 4. decembra 2018, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a ktorým sa menia a dopĺňajú niektoré zákony, vráteného prezidentom Slovenskej republiky na opätovné prerokovanie Národnou radou Slovenskej republiky (tlač 1251a), bola schválená uznesením Výboru Národnej rady Slovenskej republiky pre obranu a bezpečnosť č. 170 z 13. decembra 2018. Výbor Národnej rady Slovenskej republiky pre obranu a bezpečnosť zároveň poveril spravodajcu Jozefa Bučeka, aby informoval Národnú radu Slovenskej republiky o výsledku rokovania výborov. Pán predsedajúci, otvorte rozpravu.